Jēkabpils novada pašvaldības kapitāla daļu turētāja pārstāvis izsludina konkursu uz  SIA “Jēkabpils reģionālā slimnīca” reģistrācijas Nr. 50003356621, juridiskā adrese: A.Pormaļa iela 125, Jēkabpils, Jēkabpils novads, LV-5201, valdes locekļa amatu*.*

**Pretendentiem izvirzāmās prasības:**

1. Atbilstība Publiskas personas kapitāla daļu un kapitālsabiedrību pārvaldības likuma 37.panta ceturtās daļas prasībām;
2. Atbilstība likuma „Par interešu konflikta novēršanu valsts amatpersonu darbībā” prasībām;
3. Nevainojama reputācija;
4. Akadēmiskā augstākā vai otrā līmeņa profesionālā augstākā izglītība sociālo zinātņu nozarē vai medicīnā.
5. Vismaz trīsgadu nepārtraukta darba pieredze valdes loceklim līdzvērtīgā vadošā amatā, vēlams valsts, pašvaldību vai privātas kapitālsabiedrības vai iestādes vadībā.
6. Valsts valodas zināšanas normatīvajos aktos valsts valodas lietošanas jomā noteiktajā apjomā; (valodas prasmju pašnovērtējums ne zemāks kā C1 līmenis (atbilstoši Europass kritērijiem));
7. Vismaz vienas Eiropas Savienības, vēlams angļu valodas zināšanas tādā apjomā, kas ļauj lasīt un saprast drukātu tekstu, sagatavot rakstisku tekstu, uzturēt dialogu, orientēties profesionālajā terminoloģijā (valodas prasmju pašnovērtējums ne zemāks kā B1 līmenis (atbilstoši Europass kritērijiem));
8. Izpratne un zināšanas par:
   1. tādu jautājumu risināšanu, kas attiecas uz kapitālsabiedrības attīstību, darbības stratēģijas plānošanu un īstenošanu, administratīvo un finanšu vadību;
   2. publiskas personas kapitālsabiedrību pārvaldību un darbību un laba korporatīvās pārvaldības principu pārzināšana;
9. Pretendentam jāpiemīt šādām spējām:
   1. pārliecināšanas, komunikācijas un argumentācijas prasmes, spēja formulēt un prezentēt viedokli;
   2. spēja pieņemt lēmumus īsā laika posmā paaugstināta riska apstākļos un uzņemties atbildību;
   3. spēja analizēt informāciju, lai sekmētu kapitālsabiedrības mērķu un rezultātu sasniegšanu.
10. Pretendentam jāpiemīt šādām kompetencēm:
    1. pozitīvu attiecību veidošana un uzturēšana;
    2. orientācija uz attīstību;
    3. stratēģiskais redzējums;
    4. plānošana un organizēšana;
    5. lēmumu pieņemšana un atbildība.

**Pretendentu iesniedzamie dokumenti:**

1. Personīgi parakstīts, datēts motivēts pieteikums, iekļaujot informāciju, kas apliecina paziņojumā norādītās pieredzes un prasmju esamību un apliecinājums, ka:
   1. nav atņemtas tiesības veikt noteiktu vai visu veidu komercdarbību vai citu profesionālo darbību;
   2. attiecībā uz pretendentu nav pasludināts maksātnespējas process;
   3. nav vai pēdējo 24 mēnešu laikā līdz pieteikumu iesniegšanas gala termiņa datumam publiskas kandidātu pieteikšanās procedūras ietvaros nav bijusi politiskās partijas vai politisko partiju apvienības amatpersona;
   4. ievērojot likuma "Par interešu konflikta novēršanu valsts amatpersonu darbībā" noteiktos ierobežojumus, novērsīs iespējamās interešu konflikta situācijas, ja tiks ievēlēts valdes locekļa amatā.
2. Pieteikumā pretendentam jānorāda informāciju par vismaz divām personām, no kurām nominācijas komisija var iegūt atsauksmes par pretendentu.
3. Dzīves gaitas un darba pieredzes apraksts *(Curriculum Vitae),* kurā norādīta kontaktinformācija, kā arī iekļauts pašvērtējums par valodu zināšanām.
4. Izglītību apliecinošu dokumentu kopijas un, ja ir, svešvalodu prasmes apliecinošu dokumentu kopijas.
5. Pretendenta sagatavots redzējums (ne mazāk kā 2000, bet ne vairāk kā 3000 vārdu apjomā) par SIA “Jēkabpils reģionālā slimnīca” attīstību, ņemot vērā uzņēmumam izvirzītos vispārējos stratēģiskos mērķus un uzņēmuma vidējā termiņa stratēģiju.
6. Citi dokumenti, kas apliecina pretendenta atbilstību izvirzītajām prasībām.
7. Apliecinājums, ka piekrīt personas datu apstrādei tādā apmērā, lai konkursa izsludinātājs var gūt pārliecību par Pretendenta atbilstību normatīvo aktu un Konkursa rīkotāja izvirzītajām prasībām.

 Ar Jēkabpils novada domes 26.05.2022. lēmumu Nr. 454 “Par tiešās līdzdalības pārvērtēšanu kapitālsabiedrībās” SIA “Jēkabpils reģionālā slimnīca” noteikti šādi vispārējie stratēģiskie mērķi:

1. Nodrošināt kvalitatīvu veselības aprūpes un rehabilitācijas pakalpojumu pieejamību un attīstību.
2. Nodrošināt daudzprofilu neatliekamās medicīniskās palīdzības slimnīcas statusa saglabāšanu.
3. Veselības pakalpojumu sniegšanai nepieciešamās infrastruktūras uzlabošana un pakalpojumu klāstu pilnveidošana.

Lēmums pieejams Jēkabpils novada pašvaldības mājas lapā:  <https://www.jekabpils.lv/lv/domes-lemumi>

 Informācija par uzņēmuma vidējā termiņa stratēģiju pieejama uzņēmuma mājas lapā: https://jrslimnica.lv/videja-termina-attistibas-strategija-2020-2024/

Nominācijas komisijas sastāvs:

* 1. Uldis Skreivers - komisijas priekšsēdētājs;
  2. Natālija Dardete - komisijas loceklis;

3. Dace Gluha – komisijas loceklis;

4. Eksperts (komisijas loceklis ar balsošanas tiesībām) Jevgēņijs Kalējs.

Paredzamā mēnešalga 4217 EUR

Pieteikumi jāiesniedz līdz 2022.gada 8.septembrim ar norādi: “Konkursam uz SIA “Jēkabpils reģionālā slimnīca”  valdes locekļa amatu” Jēkabpils novada pašvaldības Klientu apkalpošanas nodaļā, Brīvības ielā 120, Jēkabpils, Jēkabpils novads, LV-5201 vai ar drošu elektronisko parakstu parakstīts pieteikums uz elektronisko pasta adresi: pasts@jekabpils.lv, tālrunis: 28447413.